Document ID: 32013R0105

A BIZOTTSÁG 105/2013/EU VÉGREHAJTÁSI RENDELETE
(2013. február 4.)
a 371/2011/EU végrehajtási rendeletnek a dimetilglicin-nátriumsóra megadott engedély jogosultjának neve tekintetében történő módosításáról
(EGT-vonatkozású szöveg)
AZ EURÓPAI BIZOTTSÁG,
tekintettel az Európai Unió működéséről szóló szerződésre,
tekintettel a takarmányozási célra felhasznált adalékanyagokról szóló, 2003. szeptember 22-i 1831/2003/EK európai parlamenti és tanácsi rendeletre (1) és különösen annak 13. cikke (3) bekezdésére,
mivel:
(1)
A Taminco N.V. az 1831/2003/EK rendelet 13. cikke (3) bekezdésének értelmében kérelmet nyújtott be, amelyben az engedély jogosultja nevének módosítását kéri a 371/2011/EU bizottsági végrehajtási rendeletben (2), az „állattenyésztésben alkalmazott adalékanyagok” kategóriába és az „állattenyésztésben alkalmazott egyéb adalékanyagok” funkcionális csoportba tartozó dimetilglicin-nátriumsó 10 évre szóló engedélye tekintetében.
(2)
Állítása szerint a kérelmező megváltoztatta jogi formáját, és 2012. október 1-jétől korlátolt felelősségű társaságként működik. A kérelmező megfelelő adatokkal támasztotta alá kérelmét.
(3)
Az engedély feltételeinek javasolt módosítása kizárólag adminisztratív jellegű, és nem vonja maga után az érintett adalékanyag újbóli értékelését. Az Európai Élelmiszerbiztonsági Hatóságot értesítették a kérelemről.
(4)
Annak lehetővé tétele érdekében, hogy a kérelmező Taminco BVBA néven gyakorolhassa értékesítési jogait, az engedély feltételeit meg kell változtatni.
(5)
A 371/2011/EU végrehajtási rendeletet ezért ennek megfelelően módosítani kell.
(6)
Mivel semmilyen biztonsági ok nem indokolja a 371/2011/EU végrehajtási rendelet e rendelet általi módosításának azonnali alkalmazását, a már meglévő készletek felhasználására helyénvaló átmeneti időszakot biztosítani.
(7)
Az e rendeletben előírt intézkedések összhangban vannak az Élelmiszerlánc- és Állategészségügyi Állandó Bizottság véleményével,
ELFOGADTA EZT A RENDELETET:
1. cikk
A 371/2011/EU végrehajtási rendelet mellékletének 2. oszlopában a „Taminco N.V.” szöveg helyébe a „Taminco BVBA” szöveg lép.
2. cikk
Az e rendelet hatálybalépésének időpontját megelőzően alkalmazandó rendelkezéseknek megfelelő, már meglévő adalékanyag-készleteket továbbra is forgalomba lehet hozni, és kimerülésükig fel lehet használni.
3. cikk
Ez a rendelet az Európai Unió Hivatalos Lapjában való kihirdetését követő huszadik napon lép hatályba.
Ez a rendelet teljes egészében kötelező és közvetlenül alkalmazandó valamennyi tagállamban.
Kelt Brüsszelben, 2013. február 4-én.

Labels: 3
4
17
6